كتاب خفيف و مشاهد سريعة و لمحة خاطفة علي حياة بعض الأشخاص. ... اللي استغربته ان الرواية مربطتش بين أبطالها إطلاقا. و إن أحداثها منفصلة تماما. و الرابط الوحيد بين أبطالها و الأحداث اللي بيخوضوا فيها .. هو عامل الوقت. القصص ماشية مع بعض بالتوازي. يمكن دا يكون انتقص من الرواية و يمكن يكون أضافلها. و لكني كنت أفضل الربط. ... مما يؤخذ علي الكاتب هنا. تركيزه في الصورة اللي بينقلهالنا عن عدد من الشباب. علي الأمور الجنسية تحديدا .. ثم بعض من الأمور العاطفية. و الحقيقة إن أنا شاب و عايش علي كوكب الأرض و بقول إن حياة الشباب فيها جوانب تانية كتير جدا لا يمكن تجاهلها و لا يمكن مقارنة أهميتها أصلا بتلك القضايا الغريزية. ... كنت منتظر أكتر من كدا. حياتنا مش كلها حب و جنس يا سيدي المؤلف. و بما إنك خدت عينة عشوائية من الشباب و حبيت تسلط عليهم الضوء في خلال كام ساعة. ف حضرتك ملقيتش عندهم هموم غير دي ؟؟؟. ما هو يا إما حضرتك مش عايش معانا. يا إما حضرتك معانا وحبيت تألف قصةفانتازيا. : . ... الأسلوب في السرد و الوصف جميل. و عجبني جدا. ... و بس :
reviews (hotels, books, movies, products and a few airlines)